CELEX: 31983R0840
Language: el
Date: 1983-04-11 00:00:00
Title: Κανονισμός (ΕΟΚ) αριθ. 840/83 της Επιτροπής της 11ης Απριλίου 1983 που παρατείνει ορισμένες ταχθείσες προθεσμίες για την πιστοποίηση του λυκίσκου

Avis juridique important

|

31983R0840

Κανονισμός (ΕΟΚ) αριθ. 840/83 της Επιτροπής της 11ης Απριλίου 1983 που παρατείνει ορισμένες ταχθείσες προθεσμίες για την πιστοποίηση του λυκίσκου  

Επίσημη Εφημερίδα αριθ. L 092 της 12/04/1983 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 840/83 ΤΗΣ ΕΠΙΤΡΟΠΗΣ  της 11ης Απριλίου 1983  που παρατείνει ορισμένες ταχθείσες προθεσμίες για την πιστοποίηση του λυκίσκου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1981 περί οργανώσεως κοινής αγοράς στον τομέα του λυκίσκου (1), όπως τροποποιήθηκε τελευταία από την πράξη προσχωρήσεως της Ελλάδας,  τον κανονισμό (ΕΟΚ) αριθ. 1784/77 του Συμβουλίου της 1ης Ιουλίου 1977 περί πιστοποιήσεως του λυκίσκου (2), όπως τροποποιήθηκε από τον κανονισμό (ΕΟΚ) αριθ. 2225/79 (3), και ιδίως το άρθρο 1 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1784/77 έχει καθορίσει την οριακή ετήσια ημερομηνία για την πιστοποίηση του λυκίσκου σε κώνους· ότι προβλέπει, πάντως, ότι η ημερομηνία αυτή μπορεί να παρατείνεται μέχρι τέσσερις μήνες αν προκύπτουν δυσχέρειες διαθέσεως για μια δεδομένη συγκομιδή· ότι η κατάσταση αυτή εμφανίστηκε για τη συγκομιδή 1982 σε ορισμένες περιοχές της Κοινότητας· ότι πρέπει, επομένως, να μετατεθεί στις 31 Ιουλίου 1983 η οριακή ημερομηνία πιστοποιήσεως του λυκίσκου σε κώνους, συγκομιδής 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τη συγκομιδή 1982, η οριακή ημερομηνία πιστοποιήσεως του λυκίσκου σε κώνους, που καθορίστηκε σύμφωνα με τις διατάξεις του άρθρου 1 παράγραφος 3 του κανονισμού (ΕΟΚ) αριθ. 1784/77 στις 31 Μαρτίου 1983, μετατίθεται στις 31 Ιουλίου 1983.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ισχύει από την 1η Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 200 της 8. 8. 1977, σ. 1.  (3) ΕΕ αριθ. L 257 της 12. 10. 1979, σ. 1.